recursal/SuperWikiNEXT-32B huggingface dataset:
**Пердувестата кукумјавка** (науч. *Aegolius funereus*) е мала утка. Таа спаѓа во „типичните утки" на семејството *Strigidae*, која ги содржи повеќето видови утки. Се среќава и во Македонија.

Опис
----

Младенче во Инсбрушката зоолошка градина
Пердувестата кукумјавка е долга 22-27 см со распон на крилјата 50-62 см. Таа кафеава одозгора, со бели дамки на рамењата. Одоздола е бела прошарана со надолжни линии со боја на ’рѓа. Главата е голема со жолти очи и бели фацијални дискови и со изглед на „изненаденост". Клунот е светложолт. Летот е силен и директен. Младенчињата се чоколаднокафеави.

Поведение
---------

Пердувестата кукумјавка е несоцијална ноќна утка.

Огласувањето на оваа утка е како звукот на мавтање со крилјата.

Овој вид вообичаено не е птица преселница, но наесен значаен број се селат појужно. Таа не се оддалечува многу од местото на размножување, иако е тешко да се открие надвор од сезоната на парење, кога воопшто не се огласува.

### Размножување

*Aegolius funereus funereus*
Оваа птица се размножува во густите четинарски шуми низ северниот дел на Северна Америка и Евроазија, во планините како Алпите и Карпести Планини во Канада. Несе 3-6 јајца во дупка во дрво. Низ Европа, но и низ Азија и Америка, природнонаучниците и орнитолозите ставаат кутии за гнездење за оваа и другите мали утки.

### Исхрана

Оваа мала утка претежно се храни со глодачи, други мали цицачи, но и со птици и инсекти и други безрбетници. Таа е ноќна птица, но понекогаш е принудена да лови и дење заради кратките ноќи летно време.

### Смртност

Познато е дека пердувестата кукмјавка живее над 16 години. Бидејќи е ова мала утка, таа често е ловена од страна на поголемите, како и од други грабливци, што го скратува нејзиниот просечен животен век.

### Подвидови

Пердувестата кукумјавка има 7 подвида: 

* *A.f. richardsoni*, северноамерикански подвид, кој живее од Алјаска до источна и југоисточна Канада;
* *A.f funereus*, живее од Скандинавија на север, до Пиринејскиот Полуостров на југ;
* *A.f. pallens*, се среќава од југоисточен Сибир до Кина;
* *A.f. caucasicus*, на Кавказ;
* *A.f. magnus*, од источен Сибир до Камчатски крај;
* *A.f. beickianus*, од северозападна Индија до западна Кина;
* *A.f. sibiricus*, низ цел Сибир.

Наводи
------

1. ↑  BirdLife International (2012). „*Aegolius funereus*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  Bull, Farrand (1994). *National Audubon Society Field Guide to North American Birds: Eastern Region*. New York: Alfred A. Knopf. стр. 554. ISBN 0-679-42852-6.
3. ↑  The Owl Pages. , Посетено на May 10, 2013
4. ↑  Boulder County Nature Association. , Посетено на May 10, 2013.

Надворешни врски
----------------

* Boreal Owl at owlpages.com
* Boreal Owl videos, photos & sounds Архивирано на 23 септември 2009 г. on the Internet Bird Collection
* „*Aegolius funereus*". Обединет таксономски информативен систем. Посетено на 24 February 2009. (англиски)
* 

* Пердувеста кукумјавка на Ризницата ?
* 

* Aegolius funereus на Викивидовите ?
* *Aegolius funereus* на Flickr: Field Guide Birds of the World
* Aegolius funereus на Avibase
Џорџ VI во рамките на АнтарктикЏорџ VI
Местоположба на гребенот

Ледениот гребен Џорџ VI
**Џорџ VI** (англиски: *George VI Ice Shelf*) — голем леден гребен во теснецот Џорџ VI кој го двои Александровиот Остров од Палмеровата Земја на Антарктикот. Гребенот се протега од Ронеовиот Приод на југозападниот крај на теснецот, до островот Низник, околу 30 морски милји (56 км) јужно од северниот приод помеѓу ’ртовите Браун и Џереми. 

Наречен е по британскиот крал Џорџ VI поради поврзаноста со истоимениот теснец.

Извори
------

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Џорџ VI (леден гребен)" (содржини од Информативниот систем за географски имиња). (англиски)

Наводи
------

1. ↑  „George VI Ice Shelf". Информативен систем за географски називи, Геолошки топографски институт на САД. Посетено на 22 април 2012. (англиски)

Координати: 71°45′S 68°00′W﻿ / ﻿71.750° ЈГШ; 68.000° ЗГД﻿ / -71.750; -68.000
**Перек** — вид солено печиво.

Переците традиционално се подготвуваат од потквасено тесто од бело брашно и обично се прелива со мешавина од брашно, сол и вода. Може да се најдат во многу пекарници и речиси редовно се дел од асортиманот што се нуди на саемските штандови. Тие одамна се дел од кулинарската традиција во Централна Европа, иако стекнаа популарност низ целиот свет поради нивниот атрактивен изглед и вкус. Македонското име „перек" доаѓа од германскиот збор „Brezel".

Освен во свеж облик, переците во продавниците се продаваат и како долготрајни печива во оригинални кеси за пакување (солени стапчиња во облик на переци).

Наводи
------

1. ↑  „перек" — Дигитален речник на македонскиот јазик
**Планината Оса** (англиски: *Mount Ossa*) е највисока планина во Тасманија чиј врв достигнува 1617 метри надморска висина. Оса е дел од Пелионовиот венец во Централните висорамнини на Тасманија во Австралија.

За прв пат била забалежана од Европејците во 1860-те години, а како највисока планина во сојузната држава била прогласена во 1954 година. Како и повеќето врвови во областа, таа е прекрена со дијабаз.

Историја
--------

Областа на планината Оса се протега на границата меѓу Биг Ривер и Северните Абориџини во Тасманија. Неколку артефакти и кампови кои содржат разни видови камен и алатки се откриени околу Пелион на север и езерото Сент Клер на југ.

За прв пат била забележана од Чарлс Гулд во 1860-тите и била именувана по планината Оса во Грција следејќи ја темата на класичните грчки имиња поставени од Џорџ Френкленд, ран тасмански геодет. Сепак, нејзината локација била обележана како на она што сега се нарекува планина Нереус. Со години се сметало дека планината Кредл е највисока во Тасманија.

Искачување
----------

На планината Оса може да се искачи преку добрa патека од Пелион Гап до врвот. Може да се пристапи или како спореден пат до Оверленд или преку патеката на реката Арм. Состојбите можат да бидат многу тешки во зима, со силни ветрови и температури до смрзнување.

Галерија
--------

* Планината Оса, поглед од Пелион ИстПланината Оса, поглед од Пелион Ист
* Планината Оса, поглед од ПелионПланината Оса, поглед од Пелион

Наводи
------

1. 1 2 3 4 5  „Mount Ossa, Australia". Peakbagger.com. Посетено на 2014-02-02. (англиски)
2. ↑  Предлошка:Gazetteer of Australia
3. ↑  „LISTmap (Mount Ossa)". Tasmanian Government Department of Primary Industries and Water. Посетено на 19 June 2007.
4. ↑  I.B. Jennings. „Geology of the Cradle Mountain Reserve" (PDF). Economic and General Geology.
5. ↑  Byers, Michael Charles (1996). *Tourism and bushwalking in the Cradle Mountain-Lake St Clair National Park: Context, characteristics and impacts* (PDF) (Masters). The University of Tasmania.
6. ↑  „Mount Ossa". UTas.
7. ↑  „Frankland, George (1800–1838)". Australian Dictionary of Biography.
8. ↑  J.W. Beatie (1901). „Notes on a Trip to the Barn Bluff Country" (PDF).
9. ↑  „What is Tasmania's highest peak? Famous mountains have never been surveyed". Launceston Examiner.

Надворешни врски
----------------

* State8: Оса, Тасманија
Оса Јиндер во 2015 година
**Оса Тиндра Јиндер** (родена на 9 октомври 1963 година  во Upplands Väsby, округот Стокхолм, Шведска е шведски музичар играч, композитор, продуцент, текстописец, автор и предавач. Таа постигнала успеси на топ листите на албуми во Шведска.

Таа живее во Стокхолм. 2006-2017 живеела во Acktjära надвор Bollnäs, Хелсингланд.

Во 1979 година таа била најмладата личност на која и била доделена титулата Рикспелман или Национален народен музичар. Во 1995 година, Јиндер и вокалистот Гунхилд Твинереим им се придружиле на норвешкото/ирското инструментално дуо Secret Garden додека победија на Евровизија со „ Ноктурн ".

Нејзината ќерка Литл Јиндер е пејачка.

Наводи
------

1. ↑  „Sök Personer".
2. ↑  „Åsa Jinder". Swedishcharts. Посетено на 11 January 2015.

Надворешни врски
----------------

* Веб-страница на Åsa Jinder (на шведски)
Слика која прикажува предавање на витешка академија, која ја насликал Питер Исакс или Рајнхолд Тим за замокот Розенборг како дел од низата од седум слики кои ги прикажуваат седумте независни уметности. Оваа слика ја прикажува реториката.
**Реторика** (од грчки ρήτωρ, rhêtôr, „оратор, говорник") — една од трите првични слободни уметности или trivium (заедно со дијалектиката и граматиката). Во текот на својата историја долга 2500 години, поимот се користи како ознака за многу нешта, но под реторика денес се мисли на способноста на убедување преку јазик. Првите теориски согледби за реториката се во антиката, каде на Аристотел му се припишува првата формална обработка на дисциплината. Постои клучна разлика помеѓу она што се нарекува говорништво, беседништво или ораторство и она што се нарекува реторика. Имено, беседништвото се однесува на конкретната изведба, практичното остварување на беседата, додека реториката се однесува на теориското обмислување на говорништвото.

|  |  |
| --- | --- |
| Stub icon | *Оваа статија од областа на филозофијата е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh00007543
* GND: 4076704-8
* BNF: cb119452384 (податоци)
* NDL: 00572475
* NKC: ph125389
* BNE: XX525949

 |

 |
**Пердика I** — крал на Македонија кој владеел од 700 п.н.е. до 678 п.н.е.. Пердика е познат како прв крал кој ги обединил поголемиот дел од македонските племиња.

Според легендата раскажана од Херодот, Пердика заедно со своите браќа, Аероп и Гаван, работеле кај некој крал од Горна Македонија. Секој ден за ручек жената на кралот месела леб. Лебот кој бил наменет за Пердика секогаш бил најголем. Кралот мислел дека Пердика има нешто со неговата жена. Кога требало да им плати за тоа што го сработиле тој ги повикал во својата одаја. Во неа имало само еден прозорец низ кој влегувала сончевата светлина. Кралот им дал една торба и им рекол да соберат од светлината колку што сакаат. Тогаш Пердика го извадил својот меч и со мечот направил еден круг на земјата каде што паѓал зракот. Од таа земја ставил во торбата и му кажал на кралот дека тој ќе направи свое кралство големо колку сонцето.

Така Пердика направил свое кралство, ги обединил македонските пемиња и го поразил кралот кај кого работел.

|
|  |
| Претходник**Тирима** | **Крал на Македонија**700 п.н.е.–678 п.н.е. | Наследник**Аргеј I** |

|  |  |
| --- | --- |
| Stub icon | *Оваа статија поврзана со античка Македонија е никулец. Можете да помогнете со тоа што ќе ја проширите.** п
* р
* у
 |

* п
* р
* у
 Кралеви на Античка Македонија

|  |  |  |
| --- | --- | --- |
| Симболот на Античка Македонија | **Аргеади** | Каран • Коин • Тирима • Пердика I • Аргеј I • Филип I • Аероп I • Алкет I • Аминта I • Александар I • Алкет II • Пердика II • Архелај I • Кратер • Орест • Аероп II • Архелај II • Аминта II • Павзаниј • Аминта III • Аргеј II • Аминта III • Александар II • Пердика III • Аминта IV • Филип II • Александар III Македонски • Филип III Аридеј • Александар IV |
| **Намесници** | Антипатар • Пердика • Полиперхон • Касандар |
| **Антипатриди** | Касандар • Филип IV • Александар V • Антипатар II • Состен |
| **Антигониди** | Деметриј I Опсадникот • Антипатар II • Антигон II Гонат • Деметриј II • Антигон III Досон • Филип V • Персеј |
| **Птолемаиди** | Птоломеј II Керавн • Мелегар |
| **Други** | Лизимах • Пир Епирски |
Окрошка направена со квас
**Окрошка** (руски: *окро́шка*) е ладна супа од руско потекло, која веројатно потекнува од регионот на Волга.

Опис
----

Класичната супа е мешавина од претежно суров зеленчук (како краставици, ротквици и млад кромид), варен компир, јајца и варено месо како говедско, телешко, колбаси или шунка со квас, кој е безалкохолен (1,5 % или помалку) пијалак направен од ферментиран црн или 'ржан леб. Окрошка обично се украсува со кисела павлака (павлака). Во подоцнежните верзии кои првпат се појавија во времето на Советскиот Сојуз, наместо квас, се користи разреден кефир, сурутка, ајран или минерална вода.

Состојките се сечат на коцки, а потоа се мешаат со квас непосредно пред јадење; односот на сецканата храна и квасот е сличен на оној на житарките и млекото. Ова овозможува зеленчукот да ја задржи својата текстура. Од истата причина, иако состојките се слични на оние во руската салата, вкусот на окрошката значително се разликува од оној на салатата.

Окрошката најчесто се служи во лето, бидејќи супата содржи комбинација од освежителен вкус на квас и лесна салата. Сол и шеќер може да се додадат според вкусот. Во рецептите со минерална вода има уште еден додаток на состојките на окрошка: свежо исцеден сок од лимон. Ова додава дополнителен вкус на рецептите без квас и прави ова јадење да биде толку вкусно.

Окрошката секогаш се служи ладна. Понекогаш се додаваат коцки мраз на сервираните порции за супата да биде ладна кога времето е топло.

Галерија
--------

* Окрошка
* Окрошка направена со кефирОкрошка направена со кефир
* Класична окрошка со говедско месо. До неа се ставени садови со павлака, посебен прелив (направен од изматени жолчки, сенф, рен, млад кромид и сол) и чаша квасКласична окрошка со говедско месо. До неа се ставени садови со павлака, посебен прелив (направен од изматени жолчки, сенф, рен, млад кромид и сол) и чаша квас
* Окрошка со додаден преливОкрошка со додаден прелив
* Во смесата се додава квасВо смесата се додава квас
* Супата се меша и се додава павлакаСупата се меша и се додава павлака
* Измешана супа со мразИзмешана супа со мраз

Наводи
------

1. ↑  William Pokhlyobkin about okroshka (in Russian)
2. ↑  „Okroshka". *Bridgetomoscow* (англиски). Посетено на 2018-10-03.
**Ретка болест** е било која болест која што афектира мал процент од населението. Во Европа, болеста се смета ретка, ако таа влијае на 1 во 2.000 луѓе. Во САД за ретка болест се смета болест што зафаќа помалку од 200.000 Американци. До сега се откриени шест до седум илјади ретки болести, но и нови болести редовно се опишуваат во медицинската литература.

Многу од ретките болести се генетски, и се присутни во текот на целиот живот, иако не секогаш симптомите се јавуваат веднаш. Со само еден дијагностициран пациент дефициенцијата на рибоза-5-фосфат изомераза се смета за најретка генетска болест.

Наводи
------

1. ↑  Ресурен центар на родители на деца со посебни потреби

|  |  |
| --- | --- |
| Stub icon | *Оваа статија за заболување, нарушување или здравствена состојба е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh92005613
* NDL: 00568025
* NKC: ph683786

 |

 |
Монета на Пердика III со фигура на Хераклеa
**Пердика III** бил крал на Македонија од 365 до 359 п.н.е. наследувајќи го својот брат Александар II.

Пердика бил син на Аминта III и Евридика II. Кога Александар II бил убиен од страна на Птоломеј од Алор, Пердика III бил под старосната граница, па со кралството владеел Птоломеј од Алор како регент. Во 365 п.н.е. Пердика го убил Птоломеј и го презел македонскиот престол.

Пердика бил убиен во битка против илирскиот крал Бардилис, при обид да ја освои горна Македонија. Бил наследен од неговиот многу мал син, Аминта IV, но престолот наскоро бил узурпиран од помладиот брат на Пердика, Филип II.

* п
* р
* у
 Кралеви на Античка Македонија

|  |  |  |
| --- | --- | --- |
| Симболот на Античка Македонија | **Аргеади** | Каран • Коин • Тирима • Пердика I • Аргеј I • Филип I • Аероп I • Алкет I • Аминта I • Александар I • Алкет II • Пердика II • Архелај I • Кратер • Орест • Аероп II • Архелај II • Аминта II • Павзаниј • Аминта III • Аргеј II • Аминта III • Александар II • Пердика III • Аминта IV • Филип II • Александар III Македонски • Филип III Аридеј • Александар IV |
| **Намесници** | Антипатар • Пердика • Полиперхон • Касандар |
| **Антипатриди** | Касандар • Филип IV • Александар V • Антипатар II • Состен |
| **Антигониди** | Деметриј I Опсадникот • Антипатар II • Антигон II Гонат • Деметриј II • Антигон III Досон • Филип V • Персеј |
| **Птолемаиди** | Птоломеј II Керавн • Мелегар |
| **Други** | Лизимах • Пир Епирски |
Акбар Хашеми Рафсанџани
**Али Акбар Хашеми Рафсанџани** (фарси: **اﻟﯽ اکبر هاشمی رفسنجانی**; роден на 25 август 1934

 во Нуг - 8 јануари 2017

 во Техеран) — влијателен ирански државник и политичар и претседател на Советот на експерти на Иран. Тој бил претседател на Меџлисот на Иран 1980—1989 и **претседател на државата**  1989—1997.

|
|  |
| Претходник' | **Претседател на Меџлисот**1980 — 1989 | Наследник**Мехди Каруби** |
|
| Претходник**Али Хаменеи** | **Претседател на Иран**1989 — 1997 | Наследник**Мохамад Хатами** |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 70131516
* LCCN: n84041639
* ISNI: 0000 0000 7881 0389
* GND: 133871118
* SUDOC: 118327402
* BIBSYS: 1634281490799
* NKC: js20050627026
* BNE: XX5400349

 |

 |
**Саат-кула Нусретије** (турски: *Nusretiye Camii*) — саат-кула која се наоѓа во населбата Тофан, во Бејоглу, Истанбул, Турција, до истоимената џамија. Кулата била изградена во времето на османлискиот султан Абдул Меџит I (1823 — 1861) во 1848 година, а како главен архитект бил Гарабет Балајан. Кулата е во неокласичен стил, со височина од 15 метри. На влезот на часовникот е ставена тугхуата на султанот Абдул Меџит I. Целиот комплекс, составен од кулата, џамијата и Тофан Киоск биле обновени во средината на 1950-тите.

Поврзано
--------

* Список на столбови и кули во Истанбул

Наводи
------

1. ↑  „Nusretiye Mosque". Архивирано од изворникот на 2006-05-25. Посетено на 2010-01-04.

Наводи
------

* Istanbul Municipality official website Архивирано на 5 октомври 2006 г.
**Оружје за блиска борба** е оружје кое не се користи за фрлање — т.е. корисникот и неговиот противник при борба се во контакт со него. Како такво во ова оружје не спаѓаат неподвижни оружја како изненадувачки мини и горечки направи, туку се носат од самите борци. Оружјето за блиска борба е вид на ладно оружје.

Оружјето за блиска борба се дели на две основни групи — *остро оружје*, како на пр. мечот, копјето, секирата и ножот, и *тапо оружје*, како палката и боздоганот.

Острите оружја работат на принцип на зголемен притисок врз што помала површина, со острица или зашилен врв, со цел на прободување на телето на противникот и негово ранување. Бидејќи острото оружје е превидено за контакт со кожа, тоа значително ја губи својата ефикасност кога е во контакт со оклоп.

Тапото оружје се служи со својата маса и ударната сила на корисникот за зададе повреди од типот на скршени коски, внатрешно крварење или потрес. Низ историјата биле измислени оружја како боздоганот и чукалото (млатот) за борба против тврдо оклопени борци како витезите, кои нанесуваат повреди преку тврд оклоп, но се ефективни и низ свитлив оклоп, како верижен оклоп. Меѓутоа тапите оружја се обично потешки од острите, бидејќи за нанесување на повеќе штета е потребна поголема тежина, особено преку оклоп. Поради ова тапите оружја се обично потешки за ракување.

Споредете: Дометно оружје.

Поврзано
--------

* Блиска борба („гради в гради")
* Ладно оружје
* Список на оружје за блиска борба

  


|  |  |
| --- | --- |
|  | *Оваа статија поврзана со оружје е никулец. Можете да помогнете со тоа што ќе ја проширите*. |
Џузепе Меркали
**Џузепе Меркали** (1850 во Милано - 1914 г.) е италијански вулканолог кој создал своја скала за мерење на интензитетот на земјотресите, која е поделена на 12 степени. 

Благодарејќи му нему и на американскиот сеизмолог Чарлс Рихтер, кој ја поставил Рихтеровата скала, можно е евидентирањето на посилните интензитети на земјотресите и без инструменти. Ова е значајно поради тоа што на овој начин земјотресите се проучуваат и евидентираат со векови и се приближуваме кон моментот кога нивното предвидување ќе биде можно.

Извори
------

1. ↑  Modified Mercalli Intensity Scale

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |


|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 77738664
* LCCN: n85053287
* ISNI: 0000 0000 7326 2002
* GND: 1055287280
* SUDOC: 099110377
* BNF: cb10478350m (податоци)

 |

 |
**Перикле Спиров Велјаноски** (1905 во Велестово, охридско — 8 јануари 1945 во Битола) македонски партизан, учесник во НОБ.

Животопис
---------

Перикле Спиров Велјаноски е роден во охридското село Велестово. По занимање бил земјоделец. Кон НОБ се приклучил на 3 ноември 1944 година. Како борец на Првата македонска ударна бригада, учествувал во борбите против балистите кај кичевското село Зајас на 16 ноември 1944 година, каде бил тешко ранет. Се лекувал од здобиените рани во Битола. Починал на 8 јануари 1945 година во болница во Битола.

Наводи
------


1. ↑ . Охрид и охридско во борбата против фашизмот, ЗБОРНИК на паднатите борци во народно-ослободителната борба и револуција и жртвите на фашистичкиот терор во Охрид и охридско 1941-1945 година. Охрид. 1976. Отсутно или празно `|title=` (help)CS1-одржување: друго (link)
**Осите-копачи** (лат. *Sphex*) е космополитски род на грабливци од семејството Тенкостомачни оси кои својот плен го убодуваат и парализираат. Постојат над 130 познати видови на вакви оси. Пред да положи јајца, осата спрема „гнездо" (некои видови гнездото го копаат во земја, а пак други се гнездат во постоечки дупки) и ставаат залихи од фатени инсекти. Пленот го оставаат жив, но парализиран од токсичните материи. Потоа осите ги поставуваат јајцата во вака приготвеното гнездо. Кога осините ларви ќе излезат, тие е хранат со парализираните инсекти.

Добро познат вид на вакви оси е големата златна оса-копач (*Sphex ichneumoneus*) која живее во Северна Америка. Нејзините млади презимуваат во гнездото. Кога ќе достигнат возраст, осите во себе веќе имаат генетски програмирано поведение и постапки кои се потребни за уште една сезона на изградба на гнездо и нов пород. Во текот на летото една женка гради и до шест гнезда, секое со џебови за јајца. Изградбата и снабдувањето со залихи на гнездото се врши на мошне стереотипен начин, при што секој чекор е строго предодреден.

Надворешни врски
----------------

* Голема златна оса-копач *Sphex ichneumoneus* - дијагностички фотографии со голем формат, оса со плен (англиски)
Местоположба на градбите на раскрсницата на водени патишта
**Аквадуктот Минден** (германски: *Wasserstraßenkreuz Minden*) — аквадукт близу Минден, Северна Рајна-Вестфалија, Германија. Всушност се состои од два паралелни водени моста, кои го преместуват Средногерманскиот Канал над Везер. Постариот од двата моста повеќе не се користи за сообраќај. По Водениот мост Магдебург е најголемиот воден мост во Европа.

Аквадуктот е дел од раскрсницата на водени патишта: Средногерманскиот Канал е поврзан со Везер со два раздвоени канали.

Каналски мостови
----------------

### Стар мост

Стариот каналски мост
Првиот каналски мост врз реката Везер бил изграден во 1914. Тој е 370 метри долг и е изграден од бетон. На крајот на Втората светска војна бил уништен од германската армија во 1945. Во 1949, реновираниот мост повторно бил ставен во употреба.

### Нов мост

Новиот каналски мост гледан од север
Низ годините, бродовите кои се користеле станале поголеми, а каналот веќе не можел да ги прифаќа. Од 1993 започнале работите на новиот мост. Бил изграден од челик и отворен во 1998.

Канал за врска Север
--------------------

Каналот за врска Север на аквадуктот Минден е во западниот дел на каналскиот мост и претставува најкратка врска помеѓу Средногерманскиот Канал и Везер. Долг е 1,2 километри.

Канал за врска Југ
------------------

Надвор од Schachtschleuse на левиот брег е каналот за врска Југ на десниот брег на Везер со две брани, претставувајќи врска помеѓу Средногерманскиот Канал и Везер. Помеѓу двете брани е индустриското пристаниште Минден.

Мадворешни врски
----------------

|  |  |
| --- | --- |
|  | „Аквадукт Минден" на Ризницата ? |

* Bauwerke im Zuständigkeitsbereich des Wasser- und Schifffahrtsamtes Minden
* Luftbild des Wassserstrassenkreuzes in Minden, und weiterführende Informationen Архивирано на 17 октомври 2007 г.

Координати: 52°18′11″N 8°55′54″E﻿ / ﻿52.30306° СГШ; 8.93167° ИГД﻿ / 52.30306; 8.93167
**Џузепе Принци** (италијански: '**Giuseppe Prinzi'**) — италијански сликар и вајар. Тој се смета за еден од претставниците на постмодерната метафизичка слика.

Биографија и уметничка активност
--------------------------------

Џузепе е роден на 31 јануари 1962 година во Мистрета, Италија. Во 1981 година добива диплома за уметност, надминува специјализација за две години, претставувајќи лично проучување на историскиот авангарда.

Од 1982 година ги продлабочува контактите со уметничка средина и започнува да учествува во изложбите, добивајќи признанија и пофалби од експерти и колектори со создавањето на стилизирани форми, кои се одликуваат со восхит за боење и суви кадифени површини каде се манифестираат лицата на интензивни масти и засенчени полихроми. Од 1983 година учествувал во 10 изданија на „Меѓународна изложба на керамика Санто Стефано ди Камастра". Во 1986 година стручни жири на конкурсот „Амастрат" во градот Мистрета му доделува втора награда за две керамика со бакар оксид и гравирање, кои сè уште се во општинската колекција.

Во 1987 година тој учествуваше во патување, спонзориран од регионот на Сицилија, вклучувајќи основните меѓународни престолнини: Њујорк, Токио, Сингапур, Париз, Лондон, Сиднеј, Берлин, Хонгконг.

Стил
----

Според некои критичари и историчари на уметноста, експресивниот јазик на Џузепе Принцот е поврзан со метафизиката на Џорџо де Кирико.

Наводи
------

1. ↑  Принцот Џузепе(италијански)
2. ↑  Peinture métaphysique: origine et définition
**Сава центар** (официјално **ЈП Сава центар**) е конгресен, културен и деловен центар наменет за различни мултифункционални активности, сместен во главниот град на Србија, Белград. Има сала за публика која е најголема во целата земја, како и во поранешна Југославија. На тендерот што го објавил градот Белград, „Делта холдинг "од 9 ноември 2020 година ќе ја преземе сопственоста на „Сава центар" за 17,5 милиони евра.

 Панорамска фотографија од Сава Центар.

Историја
--------

Изградбата на Сава центар траела три години, од 1976 година до 1979 година. Бил изграден по замисла на архитектот Стојан Максимовиќ, кој бил и шеф на конструктивниот тим. Работите морале да се забрзаат надвор од предвидениот рок, поради веќе закажаниот годишен состанок на Меѓународниот монетарен фонд, кој требал да се одржи во Сава центар, што предизвикало до откажување од планот главната сала да има ротирачка сцена.

Салата свечено ја отворил претседателот на СФРЈ, Јосип Броз Тито, на 15 мај 1977 година, а следната 1978 година таму се одржал XI Конгрес на Сојузот на комунистите на Југославија.

Димензии
--------

Сава центарот има употреблив простор 69.300 m2 и 100.000 m2 вкупен простор, вклучувајќи концертна сала со 3.672 седишта, 15 конференциски сали, изложбен простор, како и бројни други објекти. Годишно е домаќин на повеќе од половина милион посетители.

Паркинг простор
---------------

Реновираниот паркинг простор на Сава Центар e отворен на 16 август 2006 година и сега има капацитет од 410 паркинг места.

Настани
-------

Сава центар е домаќин на многу важни меѓународни конгреси и собири, како што се: ОБСЕ, Годишни состаноци на ММФ и Светска банка, 55-то годишно Генерално собрание на Интерпол, 6. УНКТАД, Генерално собрание на УНЕСКО, ФОРЕКС, ФИСИТ, 9. Самит на неврзаните.

Сава центар, исто така, е домаќин на многу значајни уметнички програми и е домаќин на големи уметници, како што се: Лучано Павароти, Пласидо Доминго, Монсерат Кабаље, Мајлс Дејвис, Хенрик Шеринг, Би Би Кинг, Зубин Мета, Владимир Ашкенази, Оркестарот Јохан Штраус, Московскиот филхармониски оркестар, Оказу филхармонискиот оркестар и многу други. Исто така, е домаќин на изборот за Мис на Србија, како и изборни фестивали за учество на Изборот за песна на Евровизија, наречени Беовизија и Европесма, и е идеен креатор, иницијатор и организатор на традиционалниот летен фестивал (Summertime festival). Од 2001 година, Сава Центар е домаќин на концертот на Мирослав Илиќ, кој е најголем од годишните концерти во народната музика.

Сава центар сликан во цилиндрична перспектива

Наводи
------

* Портал: Србија

* Официјална веб-страница на Сава Центар
* Страна од официјалната интернет презентација на градот Белград
* Историја напишана со музички ракопис („Политика", 30.06.2016)
* Сава центар, Белград и продажба: Зошто е важно да се зачува „стаклената палата на брегот на Сава" (Б92, 19 август 2020 година)
**Ристо Јованов Горански** ( 1924
 во Побожје, Скопско — 13 април 1945

 во Винковци, Хрватска) — македонски партизан, борец за слобода на Македонија и учесник во НОВ.

Животопис
---------

Потекнувал од бедно селско семејство. Во родното село завршил основно училиште, но желбата да го продолжи образованието не му била исполнета ѝ затоа се занимавал со земјоделство. Есента 1944 година кога Шеснаесеттата македонска ударна бригада водела борби против балистичките банди на овој терен, стапил во нејзините редови и учествувал во сите битки до целосното разбивање и уништување на балистичките сили. Потоа со Бригадата заминал на Сремскиот фронт. Во борбите кај Винковци на 13 април 1945 година, храбро загинал во еден јуриш против непријателот. Бил закопан на местото каде што загинал.

Поврзано
--------

* Мирче Горански

Наводи
------

1. 1 2  *Беа, загинаа, останаа*. Скопје: Историски Архив - Скопје. 1969. стр. 46. На `|first=` му недостасува `|last=` (help)
Карта на општините во Франција
Број на општини во Франција по департман
**Општина** (француски: *commune*) — најситна административна единица во Франција. Нејзин еквивалент се општините во Германија, околиите во Британија или најмалите општини во Македонија.

Општината во Франција може да биде милионски град како Париз; помал град од десет илјади жители, или пак мало селце со десет лица.

Историја
--------

Општините во Франција се појавуваат во 1789 г, во екот на Француската револуција. Со ликвидацијата на градскиот началник, револуционерите во Париз создаваат општина од граѓански и народен карактер, заменувајќи ги дотогашните со повелба од кралот или благородник. Овој пример го проследиле и многу други градови во земјата, па така, на 14 декември 1789, Националното собрание донесува закон со кој општината добива официјален статус. Ова важело не само за градовите, туку за сите населени места, заклучно со селските околии. Револуционерите се инспирирале од идеите на Рене Декарт и филозофијата на Просветителството, раскинувајќи ги сите врски со конзервативното минато.

Општи особености
----------------

На 9 јануари 2008, во Франција имало 36.781 општини, од кои 36.569 во континентална Франција и 212 во прекуморските територии. Вкупниот број на општини е многу повисок од секоја друга европска земја. Ова се должи на тоа што општините и денес ја отсликуваат традиционалната поделба на Франција на села и околии во времето на револуцијата.

Класификација
-------------

INSEE-кодови: INSEE им дава бројчени назнаки на сите административни единици во земјата, а особен пример за ова се општините (овие броеви не се исти со поштенските броеви). Целосниот код има 8 бројки и три празни места, но постојат „позгодни" кодови со 5 бројки, без празни места:

* Две бројки (департман) и три бројки (општина) за местата во 96-те департмани во континенталан Франција.
* Три бројки (департман или заедница) и две бројки (општина) за прекуморските департмани, прекуморските заедници и прекуморските земји.

Поврзано
--------

* Општина
* Список на општини во Франција

Наводи
------

1. ↑  INSEE, Влада на Франција. „Географски  — Présentation". Посетено на 27 јуни 2008. (француски)
2. ↑  INSEE, Влада на Франција. „Законик за прекуморските заедници (COM)". Посетено на 27 јуни 2008. (француски)

* *La Documentation française* *Le développement de l'intercommunalité : la révolution discrète*
* *Les villes et communes de france* lescommunes.com: contacts, offices du tourisme et maire, Hall and Tourist Office, statistiques, photographies.
* Maryvonne Bonnard, *Les collectivités territoriales en France*, 2005, *La Documentation française*, ISBN 2-11-005874-9

Надворешни врски
----------------

* Целосен список на градови и општини во Франција (француски) (англиски) (германски) (шпански) (италијански) (холандски)
**Општинската фудбалска лига - Куманово** — општинска фудбалска лига во која се одвиваат фудбалски натпревари, од четврти ранг по квалитет, во Куманово и кумановскиот крај. Лигата е раководена од Општинскиот фудбалски сојуз Куманово.

Формат
------

Лигата се состои во две лиги: Група 1 и Група 2. На крајот на сезоната, двата победници на групите играат бараж за унапредување на неутрален терен. Победничката екипа од баражот обезбедува пласман во Третата лига - Север.

|  |  |
| --- | --- |
| Stub icon | *Оваа статија поврзана со Македонија е никулец. Можете да помогнете со тоа што ќе ја проширите.** п
* р
* у
 |
**Ристе Пандев** (р. 25 јануари 1994) — македонски атлетичар.

Резултати
---------

Пандев е роден на 25 јануари 1994 г. во с. Ново Коњарево, Струмичко.
Во дисциплината спринт на 60 метри, личен рекорд на Пандев е 6,86 секунди.

Меѓународни настапи
-------------------

На Европското првенство во атлетика, одржано во Цирих, во август 2014 година, Пандев го освоил 29 место во квалификациите на трката на 200 метри. Тој настапил во првата квалификациона група, каде бил осми (последен), со време од 21,96 секунди, т.е. за 31 стотинка послабо од неговиот личен рекорд, истрчан во јули 2014.
  

Во март 2015 година, Пандев ја претставувал Македонија на Европското атлетско првенство во сала, кое се одржало во Прага, каде настапил на трката на 60 метри.

Наводи
------

1. 1 2  „Пандев и Ристеска на ЕП во сала", *Утрински весник*, година XVI, број 4725, четврток, 5 март 2015, стр. 19.
2. ↑  „Пандев не го истрча својот најдобар резултат на ЕП", *Дневник*, година XVIII, број 5542, петок, 15 август 2014, стр. 20.
**Ретрокогниција** (позната и како **посткогниција**), од латински *retro* со значење „позади, назад" и *cognition* со значење „знаење", е паранормален пренос на информации во врска со настани или предмети од минатото, за разлика од прекогниција, каде се добиваат информации за идни, сè уште неслучени настани.

Терминот го употребувал Фредерик Маерс.

Ретрокогницијата, како и останатите форми на парапсихологијата, се смета за илузија или измама.

Наводи
------

1. ↑  Glossary of Parapsychological terms - Retrocognition Архивирано на 24 август 2010 г. — Parapsychological Association (2007-04-28)
2. ↑    Entry on "Psychic" in *The Skeptic's Dictionary* by Robert Todd Carroll, Retrieved 26 јули, 2007

Надворешни врски
----------------

Едгар Кејси Архивирано на 3 јануари 2012 г. (англиски)

Ретрокогниција: истражување низ меморијата за минати животи и за периодите меѓу два живота Архивирано на 17 мај 2008 г. од Вагнер Алегрети (англиски)
**Аврам Димитров Писевски** (21 јануари 1921

 Галичник ― 11 јуни 1944

 во Ратковица, Осоговски Планини) — македонски партизан, револуционер, борец за слобода на Македонија и учесник во НОВ.

Животопис
---------

Роден и израснат е во печалбарско семејство. Основно училиште завршил во селото, а гимназија во 1940 година во Скопје. Истата година се запишал на Техничкиот факултет во Белград. Меѓутоа, поради војната ги прекинал студиите. Уште како ученик во Машката гимназија во Скопје, бил во редовите на најнапредните младинци. Во 1940 година учествувал во демонстрациите, поради што бил затворен. Од првите денови на окупацијата активно работел на омасовувањето на народно-ослободителното движење како меѓу студентите, така и меѓу работничката младина. Во 1942 година се запишал на Економскиот факултет во Софија, со цел непосредно да ја организира македонската студентска младина да ги напушти студиите и да оди во партизанските одреди. Истовремено учествувал во организирањето на сите акции за помош на НОВ. Во почетокот на 1943 година се вратил во Скопје. Постојано се грижел за илегалците кои доаѓале во Скопје и ги прибирал во својата куќа. Во април 1944 година стапил во Третата македонска ударна бригада. Бил учесник во сите големи борби на Бригадата.

На 11 јуни 1944 година тој храбро загинал на планината Осогово, во близина на селото Ратковица, во мајско-јунската офанзива во борба со бугарските окупатори. На местото на неговата погибија постои и споменик. Неколку училишта низ државата го носат неговото име.

Наводи
------

1. ↑  „НАШИОТ ПАТРОН | Avram Pisevski" (англиски).
2. 1 2  *Беа, загинаа, останаа*. Скопје: Историски Архив. 1969. стр. 115–116. На `|first=` му недостасува `|last=` (help)
3. ↑  „30 ГОДИНИ ЕДУКАЦИЈА ВО ООУ АВРАМ ПИСЕВСКИ". *Karpos.gov.mk*. 2016-05-13.
**„Пукај во пијанистот"** (француски: *Tirez sur le pianiste*) — француски филм од 1960 година, во режија на Франсоа Трифо, кој е автор и на сценариото, заедно со Марсел Муси. Главните улоги ги играат: Шарл Азнавур, Мари Дибоа, Никол Бергер, Мишел Мерсие, Серж Даври, Албер Реми и Даниел Буланже.

Синопсис
--------

Едуар Саројан (го игра Азнавур) е познат пијанист од Париз. Во еден разговор, неговата сопруга Тереза (ја игра Бергер) му кажува дека неговата слава се должи на нејзината љубовна врска со неговиот менаџер. Едуар го напушта станот, но веднаш се враќа назад, а во меѓувреме Тереза извршува самоубиство. Тогаш, тој се откажува од свирењето и се вработува во еден бар каде работи под лажното име Шарли Колер. Келнерката Лена, која го знае неговото вистинско име, се вљубува во него и тие почнуваат љубовна врска. Во меѓувреме, неговите двајца браќа имаат проблеми со гангстерите, а последиците ги трпи и Шарли. Откако сопственикот на барот (го игра Даври) им дава на гангстерите информации за Шарли, тој оди во барот и по кратка расправа го убива сопственикот, а потоа, заедно со Лена бегаат надвор од градот. Истовремено, ганстерите го киднапираат малиот Фидо, синот на Шарли. Шарли и Лена заминуваат во една планинска куќа во која се кријат неговите браќа, но таму доаѓаат и гангстерите. Фидо успева да им побегне, но гангстерите ја убиваат Лена. По престрелката со нив, Шарли и браќата успеваат да побегнат, но гангстерите ги бркаат.

Наводи
------

1. ↑  IMBd, Shoot the Piano Player (пристапено на 10.8.2021)
**Сабанскиот** е афроазиски јазик, дел од групата на чадски јазици од подгрупата на источночадски јазици.

Преглед
-------

Истражувањата за јазикот покажуваат измешани факти за неговото постоење. Така на пример, Бленч наведува дека јазикот е посебен, а пак „Етнолог" во своето 18-то издание наведува дека „џелкуншки" е само синоним за сабанскиот јазик. Ако се земе предвид записот на Етнолог, тогаш јазикот го зборуваат само 1.340 жители, североисточно од Мелфи во регионот Гера во Чад. Јазикот е сериозно загрозен и е пред изумирање. Луѓето зборуваат на арапски. Јазикот се пишува на латиница.

Наводи
------

1. ↑  Blench, 2006. The Afro-Asiatic Languages: Classification and Reference List (ms)
2. ↑  Сабански јазик на „Етнолог".

Надворешни врски
----------------

* Сабански јазик на „Етнолог".

|  |  |
| --- | --- |
| ɣ |  
*Оваа статија поврзана со афроазиските јазици е никулец. Можете да помогнете со тоа што ќе ја проширите*. |
Карта на општините во Грција. Секоја боја означува област. Окрузите се ограничени со црно, а општините во нив — со бело
**Општини во Грција** (грчки: *δήμοι* *дими*; едн. грчки: *δήμος*, *димос*) — најмали административни единици во државата. Со реформите по законот „Каликратис", на сила од 2011 г. во земјата има 325 општини. Најкрупна единица во Грција се областите (13 на број), кои пак се делат на вкупно 74 окрузи (или обласни единици). Секој округ е составен од општини. Пред реформите од 2011 г. бројот на општините бил значително поголем. Денешните општини се поделени на **општински заедници/единици** (δημοτικές κοινότητες, *димотикес кинотитес*) или на **месни заедници/единици** (τοπικές κοινότητες, *топикес кинотитес*).

Уставни подредби за општините и заедниците
------------------------------------------

Член 102 од Уставот на Грција ги одредува надлежностите на општините и заедниците и нивната поврзаност со државната власт:

* Општините и заедниците самостојно управуваат со месните работи.
* Раководството на општините и заедниците (градоначалникот, советниците и другите членови) се избира на општи и тајни избори.
* Општините можат доброволно или по законска наредба да делуваат здружено со цел давање извесни услуги, а со здруженото работење управува самото раководство на општините.
* Централната власт врши надзор на работата на месните установи, но не се меша во месните иницијативи и работењето.
* Државата е должна да ги обезбеди средствата за остварување на зацртаното во мандатот на раководството на општините и заедниците.

Поврзано
--------

* Список на општини во Грција
* Административна поделба на Грција

Наводи
------

|  |  |
| --- | --- |
| Ризница | „Општини во Грција" на Ризницата ? |

1. ↑  Закон „Каликратис" Архивирано на 27 април 2017 г. — Министерство за внатрешни работи на Грција (грчки)

Надворешни врски
----------------

* „Програма „Каликратис"" (PDF). (грчки)
Розети на крзното на јагуарот
**Розети** се мотиви во форма на роза кои ги среќаваме на крзното на некои животни како леопардот, јагуарот и други видови големи мачки. Овие комплексни формации имаат улога во камуфлирањето на животното во густите џунгли и шуми. Кога овие животни ловат, розетите симулираат различни движења на сенките помеѓу растителноста што им помага на овие мачки да не бидат забележани од пленот. Розетите често се собрани во група околу други точки или дамки кои се наоѓаат на крзното. 

И јагурите и леопардите имаат розети. Главна разлика меѓу крзната на овие два вида е тоа што јагуарот има точка во центарот на повеќето розети, што не е случај со леопардот.

|  |  |
| --- | --- |
| Stub icon | *Оваа статија од областа на биологијата е никулец. Можете да помогнете со тоа што ќе ја проширите.** п
* р
* у
 |
*За другите опсади на градот видете Опсада на Цариград* 

**Опсадата на Цариград** од 1260 година претставува неуспешен обид за преземање на престолнината на Латинското Царство од страна на Никејското Царство.

Позадина
--------

По преземањето на Цариград од страна на крстоносците, на територијата на Византија била формирана Латинското Царство и неколку мали византиски држави, од кои најсилни биле Никејското Царство и Епирското Деспотство. Како основна и крајна цел на овие држави била повторното освојување на Цариград и повторно обновување на Византија. Трапезунтското Царство всушност не играела никаква улога во обидите за обновување на империјата.

Опсада
------

Плановите на никејскиот цар Михаил VIII Палеолог биле насочени во две насоки. Најпрвин требало да се презема околината на денешната населба Галата со кое би се блокирал патот кон Златниот Рог и доаѓање на помош на градот по морски пат. Доколку би се успеало во ова, планот бил да се нападне градот кон главната порта.

Во текот на 1260 година, Михаил VIII Палеолог успеал да зазеде голем број на градови и територии кои припаѓале на Латинското Царство, а по ова се упатил кон Цариград и Галата и ги опседнал. Но војската која била поставена околу Галата се покажала многу посилна од очекувањето на Никеја, и портите на градот сепак не биле пробиени. Заклучувајќи дека градот нема да биде лесно освоен, Михаил III наредил опсадата да биде повлечена во април.

Во август 1260 година, бил потпишан договор помеѓу Михаил VIII и Балдуин II во времетраење од една година (се до август 1261) .

Поврзано
--------

* Опсада на Цариград (1261)
* Опсада на Цариград (1204)

Наводи
------

1. ↑  Bartusis, 39
2. ↑  Bartusis, 39.
3. ↑  Ostrogorsky, 449.
**„*Јас Методи Патче од Охрида*"** — македонска народна песна. Песната е посветена на охридскиот револуционер Методија Патчев. Песната има ајдутски карактер.

Текст
-----

-Јас Методи Патче од Охрида  

ослободен од битолски затвор.  

Па си тргнав за Охрида града,  

там' не најдов ни мајка, ни татко.  

Там' си најдов верната бисерка,  

верната бисерка, малихерка.

Па си тргнав за Прилепа града,  

за Прилепа, село Кадиново.  

Там' си најдов верната дружина,  

верната дружина, договорна.  

Слово држи Методија Патчев:  

напред браќа, борба да водиме.

Се зададе силната потера,  

силната потера, кавалерија.  

Поарџија сите си куршуми,  

оставија само еден куршум.

Слово држи Методија Патче:  

ајде браќа да се убиеме.  

Навртија пушки во градите.  

Прв се уби Методија Патче,  

а по него целата дружина.

Надворешни врски
----------------

* Јас Методи Патче од Охрида (текст и музика) на pesna.org преку web.archive.org
*За другите опсади на градот видете Опсада на Цариград* 

**Опсадата на Цариград** од 1235 година претставува неуспешен обид за преземање на престолнината на Латинското Царство од страна на Никејското Царство на чело со Јоан де Бриен и Бугарската империја на чело со Иван Асен II.

Позадина
--------

По смртта на Роберт де Куртене во 1228 година, негов наследник станал Јоан де Бриен. По поразот на Латинското Царство во Битката кај Клокотница. Во меѓу време, царот на Никеја, Јован III Дука Ватац склучил договор со Бугарија, кој договор во текот на 1235 година дошол до напаѓање и опсада на Цариград.

Опсада
------

Во 1235 година, Анџело Санудо ја испратил својата морнарица за одбрана на Цариград, каде што царот Јоан де Бриен веќе се наоѓал под опсада од страна на Јован III Дука Ватац, царот на Никеја, и Иван Асен II од Бугарија. Заедничката опсада на сојузниците била неуспешна. Сојузниците од опсадата се повлекле во есента, бидејќи доаѓала зимата. Двата цареви се договориле опсадата да биде продолжена во следната година, но тогаш бугарскиот цар одбил да испрати војници. По смртта на Јоан де Бриен во 1237 година, Бугарите го прекратиле договорот со Никеја, главно поради можноста Иван Асен II, да стане регент на Латинската империjа.

По опсадата
-----------

Од 1247, Никејското Царство го опседнал градот. Во Битка на Пелагонија|Битката на Пелагонија во 1258 година, Латинското Царство доживеала пораз, со кое било означано пропаѓањето на империјата. Така во 1261 година градот Цариград бил заземен од страна на Никеја, а со тоа Латинското Царство пропаднала.

Наводи
------

1. ↑  Turnovo inscription of Tsar Ivan Asen II in the Holy 40 Martyrs Church in honour of the victory at Klokotnitsa on 9 март 1230
2. ↑  „Battle of Klokonista". badley.info. Архивирано од изворникот на 2011-07-21. Посетено на 2008-12-29.
3. ↑  „1235". Answers.com. Посетено на 2009-05-18.
4. ↑  „John III Ducas Vatatzes". NNDB.com. Посетено на 2009-05-18.

Поврзано
--------

* Опсада на Цариград (1260)
* Опсада на Цариград (1261)

Надворешни врски
----------------

* *The Latin Occupation in the Greek Lands - The Latin Empire*, from the Foundation of the Hellenic World
**Резолуцијата A / RES / 68/262 на Генералното собрание на ОН** ја усвои на 27 март 2014 година, како резултат на отворени консултации на пленарната седница на 80-то на 68-то заседание на Генералното собрание на ОН. Оваа седница на Генералното собрание на ОН е свикана конкретно да одговори на прашањето на вооружените окупација од страна на Русија на делови на територијата на Украина (Автономна Република Крим, Севастопол).

Документот беше усвоен во одговор на ОН за анексија од страна на Русија на делови на територијата на Украина, и го усвои називот **«Територијалниот интегритет на Украина»**. Во резолуцијата се повтори посветеноста на Генералното собрание на ОН во врска со територијалниот интегритет на Украина во рамките на нејзините меѓународно признати граници и ја истакна невалидноста на Кримската референдум (2014).

Резолуцијата беше поддржан од 100 членки на Обединетите нации. 11 земји гласаа против резолуцијата. Имаше 58 воздржани, а уште 24 држави не учествуваа во гласањето по отсуството на нејзините претставници. Резолуцијата беше воведен од страна на Канада, Костарика, Германија, Литванија, Полска и Украина. Усвојувањето на резолуцијата му претходеше на неуспешни обиди на Советот за безбедност на ОН, кој претходеше свика седум средби за изнаоѓање решение за прашањето на Кримската криза. Како резултат на овие напори беше само ветото на Русија.

Надворешни врски
----------------

* Целосниот текст на резолуцијата 68/262 (анг.)

Наводи
------

1. ↑  „UN General Assembly adopts resolution affirming Ukraine's territorial integrity". Xinhua. 2014-03-28. Посетено на 2014-03-30. (анг.)
2. ↑  „Backing Ukraine's territorial integrity, UN Assembly declares Crimea referendum invalid". UN. 2014-03-27. Посетено на 2014-03-30. (анг.)